**CARTA DE COMPROMÍS EDUCATIU**

Les persones sotasignades, Josep Besora, Director de l’institut Joan Amigó de l'Espluga de Francolí, i ................................................ (pare, mare, tutor/a legal) de l’alumne/a ................................................ , conscients que l’educació implica l’acció conjunta de la família i de l’institut, signem aquesta carta de compromís educatiu, la qual comporta els següents:

**COMPROMISOS**

**Per part del centre**

1.- Facilitar una formació que contribueixi al desenvolupament integral de la personalitat de l'alumne/a i vetllar pels seus drets en l'àmbit escolar.

2.- Informar la família del Projecte Educatiu, del Projecte de Direcció i de les Normes d’Organització i Funcionament del centre.

3.- Informar la família i l’alumnat dels criteris que s’aplicaran per avaluar el

rendiment acadèmic, fer-ne una valoració objectiva i, si escau, explicar a la família els resultats de les avaluacions i de les activitats de recuperació i / o consolidació.

4.- Adoptar les mesures educatives alternatives o complementàries adients per atendre les necessitats específiques de l’alumnat i mantenir informada la família.

5.- Mantenir una comunicació regular amb la família per informar-la de l’evolució acadèmica i personal de l’alumnat.

6. Comunicar a la família les faltes de l’alumnat al centre i qualsevol altra

circumstància que sigui rellevant per al seu desenvolupament acadèmic i personal.

7. Atendre, en un termini raonable, les peticions d’entrevista o de comunicació que formuli la família.

8. Revisar conjuntament amb la família el compliment d’aquests compromisos i, si escau, el contingut.

**Per part de la família**

1. Respectar el projecte educatiu del centre, reconèixer l’autoritat dels responsables del centre i del professorat i comprometre’s amb el centre a recolzar i desenvolupar la seva l’aplicació.

2. Vetllar perquè el nostre fill o filla tingui cura de la seva higiene personal, porti un vestuari respectuós i adequat a l’entorn educatiu i també perquè porti la indumentària esportiva necessària per a la pràctica de l’educació física. Facilitar-li el material didàctic necessari per a l’activitat acadèmica, ajudar-lo/la a organitzar el temps d’estudi a casa i vetllar perquè faci les tasques encomanades pel professorat.

3. Instar el fill/a a respectar les normes específiques de funcionament del centre, en particular, les que afecten la convivència escolar i el desenvolupament normal de les classes i acceptar les mesures educatives adients per atendre’ls ajudant a valorar-les com un benefici per al seu procés educatiu i maduratiu.

4. Vetllar perquè el fill/a compleixi el deure bàsic de l’estudi, d’assistència regular i puntual amb tot el material necessari per a realitzar les activitats acadèmiques, així com fer les tasques encomanades pel professorat.

5. Adreçar-se directament al centre per contrastar les discrepàncies, coincidències o suggeriments en relació amb l’aplicació del projecte educatiu en la formació del fill/a.

6. Facilitar al centre les informacions del fill/a que siguin rellevants per al procés d’aprenentatge.

7. Informar al centre de qualsevol incident rellevant que s’hagi produït fora de

l’institut i que pugui alterar la bona convivència entre els membres de la nostra comunitat educativa.

8. Ensenyar l’alumne/a a responsabilitzar-se dels seus efectes personals dins del recinte escolar.

9. Mantenir-se informat de les novetats del centre a través dels diferents mitjans que el centre disposa: contacte amb tutor individual, assistència a reunions que es convoquin, web, correu electrònic, clickedu, fulls informatius, grup difusió wasshap.

10. Vetllar perquè els seu fill/a assisteix a les activitats formatives que es realitzen fora del centre dins de la programació ordinària del curs.

11. Atendre, en un termini raonable, les peticions d’entrevista o de comunicació que formuli el centre.

12. Informar i compartir amb el fill/a el contingut d’aquests compromisos.

13. Revisar conjuntament amb el centre educatiu el compliment dels compromisos de la carta i, si escau, el contingut.

I per a què així consti signem aquesta carta de compromís educatiu que tindrà vigència mentre duri l'escolarització del seu fill/a al nostre institut.

L’institut La família

(director) (pare, mare, tutor /a legal)

Signatura Signatura

L'Espluga de Francolí, ............. de .......................... de ........

Benvolguda família,

L’article 20 de la Llei d’Educació defineix la carta de compromís educatiu en el marc del projecte educatiu del centre, com el document que expressa els objectius necessaris per assolir un entorn de convivència i respecte pel desenvolupament de les activitats educatives i els compromisos que cada família s’avenen a adquirir amb relació amb els principis que l'inspiren.

El Centre ha elaborat aquesta carta de compromís, que ha estat aprovada pel Consell Escolar. Us agrairíem que si esteu d’acord a assumir aquest compromís ens la retorneu signada el dia de la matrícula.

Cordialment,

L’Equip directiu